Rolf Feltscher. Rolf Günther Feltscher Martínez (1990-yil 6-oktabrda tugʻilgan) — Germaniyaning MSV Duisburg klubida himoyachi sifatida oʻynaydigan professional futbolchi. Shveysariyada tugʻilgan, Venesuela terma jamoasi vakili. Klublardagi faoliyati. Grasshoppers. Endigina 16 yoshda boʻlishiga qaramay, „Grasshoppers“ning 2007—2008-yilgi mavsumdagi birinchi turida St. Gallen qarshi oʻng qanotda 90 daqiqa oʻynab ligadagi debyutini oʻtkazdi. Shuningdek, 2007-yilgi UEFA U-17 chempionatining saralash bosqichida Shveysariya U-17 jamoasining asosiy aʼzosi boʻlgan va oʻsha davrada barcha uchta oʻyinda ishtirok etgan. Parma. 2009-yilning noyabrida „Parma“ bilan oldindan shartnoma imzoladi va mavsum tugaganidan keyin Italiya klubiga qoʻshildi. Padova. 2012-yil iyun oyida Calsio Padova Feltscher bilan 2012—2013-yil uchun shartnoma imzoladi. Shartnomada sotib olish opsiyasi ham bor edi. Duisburg. 2014—015-yilgi mavsumda MSV Duisburgga qoʻshildi. 2016-yilning 11-iyulida Feltscher Segunda Divizionidagi Getafe klubi bilan ikki yillik shartnoma imzoladi. Kamdan-kam maydonga tushganidan soʻng, 31-yanvar kuni „Real Zaragoza“ jamoasiga ijaraga berildi. Cardiff City. 2017-yil 16-noyabrda dastlabki ikki oylik shartnomani imzolashdan oldin Cardiff bilan bir necha hafta sinov mashgʻulotlaridan oʻtdi. Klubdagi faoliyati davomida liganing ikkita oʻyinida zaxiradan maydonga tushdi, ammo hech qachon asosiy tarkibda maydonga tushmagan. LA Galaxy. 2017-yil 19-dekabrda Feltscher 2018-yilgi mavsum oldidan MLSning „LA Galaxy“ jamoasi bilan shartnoma imzoladi. Yettita oʻyin oʻtkazib 2018-yilning aprelida yelkasi singanligi sababli toʻrt oyga safdan chiqdi. 2019-yil 15-yanvarda qayta shartnoma imzoladi. Würzburger Kickers. 2020-yil 23-dekabrda Feltscher Germaniyaga qaytib, 2. Bundesliga vakili Würzburger Kickersga qoʻshildi. Duisburgga qaytish. 2021-yilning iyun oyida Fletscher ikkinchi marta Duisburg bilan shartnoma imzoladi. Shaxsiy hayoti. Fletscher Frank Feltscherning ukasi va Mattia Desolening katta oʻgay akasi.